钦定古今图书集成/明伦汇编/氏族典/第513卷 > 《四川通志》 > 率子廉
## 钦定古今图书集成/明伦汇编/氏族典/第513卷 > 《四川通志》 > 率子廉

按《衡州府志》：“子廉，衡山农夫，愚朴不逊，人谓之率牛。
晚为道士，居南岳紫虚阁，性嗜酒，常醉林间。郡守王
祐过其前，不能起，视祐曰：‘道士欲饮酒，不能常得，得
便径醉。官人恕之。祐察其异，与俱归。月馀无所言，送
还山。一日，忿谓众曰：‘吾将有所适’。众往视，则没矣，葬
之岳下。未几，有僧自京还，附子廉与众书验之，乃没’”
之日也。发其冢，惟杖履而已。苏子瞻为《传》，行于世。